|  |  |
| --- | --- |
| Тэма ўрока  Кароткія звесткі аб жыцці і творчасці драматурга. Жанравая адметнасць п’есы «Зацюканы апостал» | |
| Мэта ўрока  ·        Знаёмства з жыццёвай і творчай біярафіяй Андрэя Макаёнка і жанравымі асаблівасцямі яго п’есы “Зацюканы апостал”;  ·        удасканаленне камунікатыўнай кампетэнцыі.  Мэты мовай вучня:  ·        буду ведаць асноўныя этапы жыцця і творчай біяграфіі А.Макаёнка;  ·        вызначу жанравую адметнасць п’есы;  ·        удасканалю сваё ўменне выказвацца ў адпаведнасці з маўленчай сітуацыяй. | | |
| Задачы ўрока | Навучальныя  Развіццёвыя  Выхаваўчыя | |
| Дапамагчы  ў асэнсаванні асобаснай характарыс-тыкі драма-турга, яго творчых зда-быткаў, пра-аналізаваць жанравую асаблівасць п’есы  Развіваць  агульнавучэбныя навыкі: уменне аналізаваць; параўноўваць; выдзяляць галоўнае, агульнае, прыватнае.  Працягваць  вучыць старшакласнікаў будаваць уласнае выказванне ў адпаведнасці з маўленчай сітуацыяй, умець выразна чытаць літаратурны тэкст у адпаведнасці з ідэяй, асноўнай інтанацыяй і мэтай чытання .  Развіваць  ў актыўнай і інтэрактыўнай форме ўменне прымяняць атрыманыя веды пры рабоце з наглядным матэрыялам і тэкстам.  Удасканальваць  здольнасць даваць сама- і ўзаемаацэнку, рэфлексаваць сваю дзейнасць.  Захапіць  вучняў харызматычнасцю асобы А.Макаёнка і яго драматургічнай творчасцю; спрыяць выхаванню асобасных якасцяў, найперш адказнасці за сябе і свае ўчынкі, імкнення “рабіць сваё імя”, а таксама пачуццё гонару за сваю Радзіму, за спадчыну духоўна багатых і таленавітых айчынных творцаў. | |

Ход урока

ЭПІГРАФ УРОКА

“І сказалі яны: збудуем сабе горад і вежу, вышынёю да нябёсаў; і зробім сабе імя, перш чым рассеемся па твары ўсёй зямлі…”

З Бібліі ( Стары Запавет. Быццё, гл. 11, ст. 4)

1. Арганізацыйны момант

1. Прывітанне. Добры дзень, дзеці!

1. Тлумачэнне новага матэрыяла.

Праца з прэзентацыяй

Запоўніце табліцу .

|  |  |
| --- | --- |
| Крытэрый | Адказ |
| Год і месца нараджэння | 12.11.1920г. у в. Борхаў Рагачоўскага раёна |
| Пачатак літаратурнай дзейнасці |  |
| Асноўныя этапы творчасці |  |
| Асноўныя тэмы творчасці |  |
| Наватарства і ўзнагароды |  |

Работа са зместам

Абапіраючыся на прапанаванае клішэ, коратка перакажы змест трагікамедыі «Зацюканы апостал».

 Дзеянне п’есы адбываецца …….

Героі п’есы ……..

Завязкай сюжэтнай лініі трагікамедыі можна лічыць ……

У цэнтры ўвагі на працягу п’есы знаходзіцца …..

Менавіта ён хітрасцю і шантажом прымушае сваіх бацькоў…..

Схіляе Малыш на свой бок і ….. ……. таксама пачынае танцаваць пад яго дудку.

Канфлікт паміж …….. абвастраецца бязмежна, калі ў госці да …. прыязджае…..

Яго вачам адкрываецца наступная карціна…….

Дзядуля ўмешваецца ў працэс выхавання ……, і як следства той …….

Фінал п’есы не адзначаны: ……

 Узор: дзеянне п’есы адбываецца недзе на ўзбярэжжы паўднѐвага мора, здаецца, Міжземнага. Можа, нават на заваляшчым якім-небудзь востраве ў якім-небудзь акіяне, мелкім, неглыбокім, дзе і вады ўсяго па калена. Якраз паміж мінуўшчынай і будучыняй.

Работа па зместу

1.Назавіце месца дзеяння твора.

2.Назавіце час дзеяння твора.

3.Падрыхтуйце адказ на пытанне з апорай на змест твора.

Багоў у п’есе досыць. Гэта і статуэтка Буды, і гіпсавая галава Маісея,

і крыж з галавой Хрыста. Якому ж “апосталу” моляцца героі

(Тата, Мама, Дачка, Дзед).

4.Растлумачыць сутнасць назвы твора.

5. Заданне № 3 падручніка ст.290

6.Якія заганы грамадскага жыцця асуджае А. Макаёнак у трагікамедыі “Зацюканы апостал”? Адказ падмацуйце адпаведнымі эпізодамі.

7.Што паслужыла прычынай бунту Малыша? Назавіце канчатковыя мэты гэтага бунту.

8.Пакажыце Малыша вачыма чытачоў і вачыма герояў п’есы. Якая ў героя мэта жыцця? Якія сродкі ён выкарыстоўвае дзеля яе дасягнення? Чаго, на Вашу думку, варты герой – шкадавання ці асуджэння?

9.Якой павінна быць сапраўдная сям’я? Якая яна ў п’есе “Зацюканы апостал”? Падтрымайце свае адказы цытатамі з твора.

10.Назавіце найважнейшыя маральныя якасці асобы, якія фармуюцца ў сям’і.

11.Якія станоўчыя і адмоўныя метады выхавання ў сям’і вы можаце сфармуляваць?

12.Стварыць мадэль сям’і (графічна) з трагікамедыі А.Макаёнка “Зацюканы апостал”, размеркаваўшы адносна круга (сям’і) геаметрычныя фігуркі (членаў сям’і: Тату, Маму, Сына, Дачку, Дзеда) у залежнасці ад іх узаемаадносін.

Пасля абмеркавання прыйшлі да высновы, што Малыш – чалавек геніяльных здольнасцяў, які ставіць перад сабой грандыёзную мэту – змяніць жыццё. Ён сапраўды “заўтрашні дзень нашай гісторыі”. А яго негатыўныя якасці развіліся пад уплывам сямейных адносін і грамадскіх праблем

Літаратурная размінка

|  |  |  |
| --- | --- | --- |
| Цытата | Вобраз | Рысы характару |
| Калі бог не дае,то трэба ўзяць самому.  Трэба, каб цябе паважалі і баяліся.  Хлусня мяне корміць! | Тата | Крывадушны  Цынічны  Хлуслівы |
| Лепей вучыся грошы рабіць. |  |  |
| Я разумею,што нядобра зайздросціць. |  |  |
| У маладосці я рызыканец быў.  За свабоду,за незалежнасць. |  |  |
| Я – дзіця гісторыі.  Я – заўтрашні дзень нашай рэспублікі. |  |  |

1. У трагікамедыі «Зацюканы апостал» А. Макаёнак не выкарыстоўвае ніводнага ўласнага імя. Чаму?

2. Складзіце лаканічную (літаральна з некалькіх сказаў) памятку для акцёраў, якія будуць выконваць ролі герояў п’есы «Зацюканы апостал».

Узор: Тата — знешне добрапрыстойны, ветлівы, дэмакратычны, не пазбаўлены эрудыцыі і пачуцця гумару, але хітры і крывадушны…

3.Чаму ж А.Макаёнак у фінале п’есы “ператварае Малыша ў “ідыёта”, раз ён – “заўтрашні дзень нашай гісторыі”?

4.Ці ёсць у п’есе герой, з якім вы хацелі б крочыць побач? Запішыце сваю думку.

5.Якую назву далі б п’есе вы?

Прапануецца прачытаць прытчу і суаднесці яе змест са зместам твора.

Прытча

Даўным-даўно ў адной шчаслівай краіне правілі мудрыя кароль і каралева. Але раптам здарыласа бяда: уся вада ў калодзежах аказалася атручанай і людзі, выпіўшы яе, гублялі розум. Толькі караля і каралеву мінула гэтая навала, бо яны пілі толькі чыстую крынічную ваду. У краіне пачаўся хаос. Людзі перасталі падпарадкавацца законам. Кароль спрабаваў уводзіць усё новыя і новыя законы, але людзі, што страцілі розум, знаходзілі і іх недарэчнымі.

Пытанне: якое рашэнне, на вашу думку, прынялі кароль і каралева, каб прыйсці да ўзаемаразумення са сваімі падданымі? (Адказ: выпілі вады).

У выніку прыходзім да высновы, што дзеля таго, каб дасягнуць высакароднай мэты (змяненне адносін паміж людзьмі), і сродкі трэба выбіраць высакародныя.

Рознаўзроўневыя заданні.

1 узровень (1-2 балы)

1. Якія персанажы паказаны сатырычна?

- усе вобразы намаляваны аўтарам у выкрывальным плане;

- Тата, Мама і Дзед;

- Малыш і Дачка;

- Малыш

2 узровень (3-4 балы)

2. Вызначце ролю Малыша

- Малыш – рупар аўтарскіх ідэй;

- Малыш – ―апостал-выкрывальнік‖

- Малыш – ахвяра грамадства, у якім пануе ўлада грошай над усім

3 узровень (5-6 балаў)

3. Знайдзіце аўтарскае вызначэнне жанру п’есы. Растлумачце значэнне

тэрмінаў:

- лірычная камедыя;

- памфлет;

- фарс;

- трагікамедыя

4 узровень (7-8 балаў)

4. Ахарактарызуйце таго персанажа, чыю ролю вы хацелі б сыграць у спектаклі.

Растлумачце свой выбар.

5 узровень (9-10 балаў)

5. А.Макаѐнак адзначыў, што п’еса “Зацюканы апостал” – гэта вынік роздуму

над праблемамі агульначалавечага характару. Запішыце , ці згодны вы з драматургам.Чаму?

Творчая работа

Вучням прапануецца напісаць сінквейн на тэму: “Бацькі і дзеці”.

Узоры адказу.

Бацькі і дзеці

Бацькі і дзеці – нібы берагі

Адной ракі, магутнай і бурлівай.

Бацькі і дзеці – сімфонія тугі,

Радасці, адданасці маўклівай.

Бацькі і дзеці – дзве планеты

Адной галактыкі, далёкай, неабсяжнай.

Бацькі і дзеці – два куплеты

Адзінай песні, блізкай, важнай.

Бацькі і дзеці – восень і вясна,

Багацце думак і пачуццяў усплёск.

Бацькі і дзеці – непрыступная сцяна,

З якой змагацца вымушае лёс.

Бацькі і дзеці – пытанне ўсіх часоў,

Надзённае, пакуль жыве зямля.

Бацькі і дзеці – хай для вас любоў

Свеціць, як маяк для карабля.

1. Тэст да твора А.Макаёнка “Зацюканы апостал”

1. Выкрэслі лішніх персанажаў з пераліку дзеючых асоб у п’есе «Зацюканы апостал».

а) Бабуля; б) дачка; в) дзядзька; г) дзед; д) мама; е) сын; ё) тата.

 2. П’еса Андрэя Макаёнка «Зацюканы апостал» з’яўляецца:

а) камедыяй; б) трагедыяй; в) драмай; г) трагікамедыяй.

 3. У адносінах да кніг, свабоды, сілы, улады сын выяўляе сябе чалавекам \_\_\_\_\_\_\_\_\_\_\_\_\_\_\_\_\_\_\_\_

 4. Ці з’яўляецца паказ у [п’есе «Зацюканы апостал»](http://dobri-nastavnik.ru/saredna-shkola/belaruskaya-litaratura/praverachnyya-pytanni-i-zadanni-10-klas-andrej-makayonak-zacyukany-apostal.html" \o "Праверачныя пытанні і заданні. 10 клас. Андрэй Макаёнак " \t "_blank) крывадушнасці, агрэсіўнага непрымання праўды адной з вядучых ідэй твора?

а) Так, з’яўляецца; б) не з’яўляецца.

Абагульненне

Самастойная работа па п’есе  
Андрэя Макаёнка “Зацюканы апостал”

1. Апішыце сям’ю, якая паказана ў п’есе. Кожнаму дайце невялікую характарыстыку.  
2. Што ў гэтай сям’і звычайнае, як можа быць у многіх, а што незвычайнае?  
3. Чым адрозніваецца Малыш ад сваіх равеснікаў?  
4. Якія задачы ставіць перад сабой хлопчык? Як плануе іх здзейсніць?  
5. Якім хочуць бачыць свайго сына Мама і Тата? Як яны выхоўваюць яго?  
6. У чым вы бачыце супярэчнасць у паводзінах бацькоў паміж сабой і з дзецьмі?  
7. Што ў паводзінах і ўчынках Сына выклікае ў вас сімпатыю, а што вы асуджаеце?  
8. Якую ролю адыгрывае нечаканае паяўленне Дзеда ў кватэры?  
9. Што разумее пад словам праўда Сын, а што – іншыя члены сям’і?  
10. Пералічыце, якія важныя праблемы грамадства падымае аўтар у сваёй трагікамедыі.

Рэфлексія

Выстаўленне адзнак

Дамашняе заданне

Бацькі і дзеці ў творы А.Макаёнка